รัฐมนตรีว่าการกระทรวงแรงงาน ประทับใจมกุฎราชกุมารและนายกรัฐมนตรีราชอาณาจักรซาอุดีอาระเบีย ทรงมีพระเมตตาและให้ความสำคัญ
นายสุชาติ ชมกลิ่น รัฐมนตรีว่าการกระทรวงแรงงาน โพสต์ภาพและข้อความผ่านเฟซบุ๊กส่วนตัว ระบุว่าเรื่องเล่าจากภาพครับ"ลุงตู่" ได้ให้คนมาเชิญผม ไปเฝ้าฯ มกุฎราชกุมารและนายกรัฐมนตรีของราชอาณาจักรซาอุดีอาระเบียอย่างใกล้ชิด พระองค์ท่านได้ทรงสอบถามให้ความสนใจเรื่องราวของคุณพ่อที่เป็นข่าวดังว่า รมต. แรงงาน ของประเทศไทย เป็นลูกชายอดีตกรรมกร ช่างก่อสร้าง แรงงานไทย ที่ไปสร้างความเจริญให้ซาอุดีอาระเบีย เมื่อ 38 ปีที่แล้วพระองค์ท่านทรงให้ความสนพระทัย ขอดูรูปคุณพ่อที่เก็บไว้ และ รมต. แรงงาน ซาอุดีอาระเบีย ก็ได้เชิญคุณพ่อไปที่ซาอุดีอาระเบีย และท่านจะพาไปเที่ยวสนามกีฬาที่คุณพ่อเคยมาเป็นกรรมกรก่อสร้างด้วยครับรัฐมนตรีว่าการกระทรวงแรงงาน กล่าวว่า ประทับใจที่พระองค์ทรงมีพระเมตตาและให้ความสำคัญ ซึ่งหากวันนี้ไม่มีพลเอก ประยุทธ์ จันทร์โอชา (ลุงตู่) นายกรัฐมนตรีและรัฐมนตรีว่าการกระทรวงกลาโหม ก็คงไม่สามารถสร้างความมหัศจรรย์นี้เกิดขึ้นได้ 32 ปี ที่ขาดหายไป วันนี้กลับมาเหมือนเดิมแล้วยิ่งดีกว่าเดิมอีกครั้ง